title: 2006/734/ES: Sklep Sveta z dne 27. junija 2005 o podpisu in začasni uporabi Sporazuma med Evropsko skupnostjo in Republiko Čile o nekaterih vidikih zračnih prevozov

text:
               31.10.2006

               SL

               Uradni list Evropske unije

               L 300/45

         SKLEP SVETA
   z dne 27. junija 2005
   o podpisu in začasni uporabi Sporazuma med Evropsko skupnostjo in Republiko Čile o nekaterih vidikih zračnih prevozov
   (2006/734/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je dne 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti s pogajanji dosegla sporazum z Republiko Čile o nekaterih vidikih zračnih prevozov v skladu z mehanizmi in direktivami v Prilogi k temu sklepu.

               (3)

               S pridržkom njegove morebitne poznejše sklenitve je treba sporazum, ki ga je Komisija dosegla, podpisati in začasno uporabljati –

         SKLENIL:
   Člen 1
   Podpis Sporazuma med Evropsko skupnostjo in Republiko Čile o nekaterih vidikih zračnih prevozov se odobri v imenu Skupnosti, s pridržkom Sklepa Sveta o sklenitvi navedenega sporazuma.
   Besedilo Sporazuma je priloženo temu sklepu.
   Člen 2
   S pridržkom njegove sklenitve je predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Skupnosti.
   Člen 3
   Do začetka veljave sporazuma se le-ta uporablja začasno od prvega dne prvega meseca po datumu, ko pogodbenici uradno druga drugo obvestita o zaključku postopkov, potrebnih v ta namen.
   Člen 4
   Predsednik Sveta je pooblaščen, da pošlje uradno obvestilo iz člena 8(2) Sporazuma.

      V Luxembourgu, 27. junija 2005

            Za Svet

            Predsednik

         L. LUX

    ---documentbreak---

               31.10.2006

               SL

               Uradni list Evropske unije

               L 300/46

         SPORAZUM
   med Evropsko skupnostjo in Republiko Čile o nekaterih vidikih zračnih prevozov
   EVROPSKA SKUPNOST (v nadaljnjem besedilu „Skupnost“)
   na eni strani in
   REPUBLIKA ČILE
   na drugi strani
   (v nadaljnjem besedilu „pogodbenici“), STA SE –
   OB UGOTOVITVI, da so bili sklenjeni dvostranski sporazumi o zračnih prevozih med desetimi državami članicami in Republiko Čile, ki vsebujejo določbe, ki so v nasprotju z zakonodajo Skupnosti;
   OB UGOTOVITVI, da ima Skupnost izključno pristojnost v zvezi z nekaterimi vidiki, ki so lahko vključeni v dvostranske sporazume o zračnih prevozih med državami članicami in tretjimi državami;
   OB UGOTOVITVI, da imajo po zakonodaji Skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami in tretjimi državami;
   OB UPOŠTEVANJU sporazumov med Skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani s strani držav članic;
   OB PRIZNAVANJU, da se morajo določbe dvostranskih sporazumov o zračnih prevozih med državami članicami in Republiko Čile, ki so v nasprotju z zakonodajo Skupnosti, popolnoma uskladiti s to zakonodajo, z namenom vzpostaviti trdno pravno podlago za zračne prevoze med Skupnostjo in Republiko Čile in ohraniti stalnost takih zračnih prevozov;
   OB UGOTOVITVI, da Skupnost v okviru teh pogajanj nima namena povečati skupnega obsega zračnega prometa med Skupnostjo in Republiko Čile, vplivati na ravnovesje med letalskimi prevozniki Skupnosti in letalskimi prevozniki Republike Čile ali se pogajati za spremembe določb obstoječih dvostranskih sporazumov o zračnih prevozih v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem Sporazumu „države članice“ pomenijo države članice Skupnosti. „Države članice CLAC“ pomenijo države članice Latinskoameriške komisije za civilno letalstvo.
   2.   Sklicevanja v posameznih sporazumih, naštetih v Prilogi I, na državljane države članice, ki je pogodbenica tega sporazuma, se razumejo kot sklicevanje na državljane držav članic.
   3.   Sklicevanja v posameznih sporazumih, naštetih v Prilogi I, na letalske prevoznike ali letalske družbe države članice, ki je pogodbenica tega sporazuma, se razumejo kot sklicevanje na letalske prevoznike ali letalske družbe, ki jih določi ta država članica.
   Člen 2
   Določitev, pooblastitev in preklic
   1.   Določbe odstavkov 2 in 3 nadomestijo ustrezne določbe v členih, ki so našteti v Prilogi II(1) in (2), o določitvi letalskega prevoznika s strani zadevne države članice, njegovih pooblastil in dovoljenj, ki jih prizna Republika Čile, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika. Določbe odstavkov 4 in 5 nadomestijo ustrezne določbe v členih, ki so našteti v Prilogi II(1) in (2), o določitvi letalskega prevoznika s strani Republike Čile, njegovih pooblastilih in dovoljenjih, ki jih prizna država članica, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice Republika Čile prizna ustrezna pooblastila in dovoljenja z najmanjšo postopkovno zamudo, pod pogojem, da:

               (a)

               ima letalski prevoznik sedež na ozemlju države članice, ki ga je določila, v skladu s Pogodbo o ustanovitvi Evropske skupnosti in ima veljavno operativno licenco v skladu z zakonodajo Skupnosti;

               (b)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen, in

               (c)

               je letalski prevoznik v lasti in bo tudi v nadaljnje neposredno v lasti države članice ali bo njegov večinski lastnik država članica in/ali državljani države članice ali drugih držav, naštetih v Prilogi III, in/ali državljani teh drugih držav, in da imajo te države in/ali ti državljani ves čas učinkovit nadzor.

         3.   Republika Čile lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga določi država članica, če:

               (a)

               letalski prevoznik nima sedeža na ozemlju države članice, ki ga je določila, v skladu s Pogodbo o ustanovitvi Evropske skupnosti ali nima veljavne operativne licence v skladu z zakonodajo Skupnosti; ali

               (b)

               država članica, ki je pristojna za izdajo spričevala letalskega prevoznika, ne izvaja in ne vzdržuje učinkovitega predpisanega nadzora letalskega prevoznika ali ustrezni letalski organ v določitvi ni jasno opredeljen; ali

               (c)

               letalski prevoznik ni v lasti in ni učinkovito nadzorovan neposredno ali prek večinskega deleža s strani držav članic in/ali državljanov držav članic ali drugih držav, naštetih v Prilogi III, in/ali državljanov teh drugih držav; ali

               (d)

               Republika Čile dokaže, da bi se z izvajanjem prometnih pravic v skladu s tem sporazumom na zračni poti, ki vključuje kraj v drugi državi članici, letalski prevoznik izognil omejitvam v zvezi s prometnimi pravicami, ki jih določa dvostranski sporazum med Republiko Čile in to drugo državo članico; ali

               (e)

               ima letalski prevoznik spričevalo letalskega prevoznika, ki ga je izdala država članica, in ni dvostranskega sporazuma o zračnih prevozih med Republiko Čile in zadevno državo članico ter prometne pravice te države članice letalskemu prevozniku, ki ga določi Republika Čile, niso bile dodeljene.

         Pri izvajanju pravice iz tega odstavka Republika Čile ne razlikuje med letalskimi prevozniki Skupnosti na podlagi državne pripadnosti.
   4.   Ob prejemu določitve s strani Republike Čile država članica prizna ustrezna pooblastila in dovoljenja z najmanjšo postopkovno zamudo, pod pogojem, da:

               (a)

               ima letalski prevoznik sedež v Republiki Čile; in

               (b)

               Republika Čile izvaja in vzdržuje učinkovit predpisani nadzor letalskega prevoznika in je odgovorna za izdajo njegovega spričevala letalskega prevoznika; in

               (c)

               je letalski prevoznik v lasti in učinkovito nadzorovan neposredno ali prek večinskega deleža s strani držav članic CLAC in/ali državljanov držav članic CLAC, razen če niso bile dogovorjene ugodnejše določbe v dvostranskem sporazumu o zračnih prevozih med to državo članico in Republiko Čile.

         5.   Država članica lahko zavrne, prekliče, začasno odvzame ali omeji pooblastilo ali dovoljenja letalskega prevoznika, ki ga določi Republika Čile, če:

               (a)

               letalski prevoznik nima sedeža v Republiki Čile; ali

               (b)

               Republika Čile ne izvaja in ne vzdržuje učinkovitega nadzora letalskega prevoznika oziroma Republika Čile ni odgovorna za izdajo njegovega spričevala letalskega prevoznika; ali

               (c)

               letalski prevoznik ni v lasti in ni učinkovito nadzorovan neposredno ali prek večinskega deleža s strani držav članic CLAC in/ali državljanov držav članic CLAC, razen če niso bile dogovorjene ugodnejše določbe v dvostranskem sporazumu o zračnih prevozih med to državo članico in Republiko Čile; ali

               (d)

               država članica dokaže, da bi se z izvajanjem prometnih pravic v skladu s tem sporazumom na zračni poti, ki vključuje kraj v drugi državi članici CLAC, letalski prevoznik izognil omejitvam v zvezi s prometnimi pravicami, ki jih določa dvostranski sporazum med državo članico in to drugo državo članico CLAC.

         Člen 3
   Pravice v zvezi s predpisanim nadzorom
   1.   Odstavek 2 dopolnjuje člene, naštete v Prilogi II(3).
   2.   Kjer država članica določi letalskega prevoznika, katerega predpisani nadzor izvaja in ohranja druga država članica, pravice Republike Čile v skladu z varnostnimi predpisi iz sporazuma med državo članico, ki je določila letalskega prevoznika, in Republiko Čile veljajo enakovredno za sprejemanje, izvajanje ali ohranjanje varnostnih standardov s strani druge države članice in za operativno dovoljenje navedenega letalskega prevoznika.
   Člen 4
   Obdavčitev letalskega goriva
   1.   Določbe iz odstavka 2 dopolnjujejo ustrezne določbe iz členov, naštetih v Prilogi II(4).
   2.   Ne glede na kakršne koli druge nasprotne določbe, nobena določba sporazumov iz Priloge II(4) ne preprečuje državam članicam, da na nediskriminatorni osnovi uvedejo davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika Republike Čile, ki opravlja promet med enim krajem na ozemlju te države članice in drugim krajem na ozemlju te države članice ali na ozemlju druge države članice.
   3.   Ne glede na kakršne koli druge nasprotne določbe nobena določba sporazumov iz Priloge II(4) ne preprečuje Republiki Čile, da na nediskriminatorni osnovi uvede davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika države članice, ki opravlja promet med enim krajem na ozemlju Republike Čile in drugim krajem na ozemlju Republike Čile ali na ozemlju druge države članice CLAC.
   Člen 5
   Tarife za prevoz
   1.   Odstavek 2 dopolnjuje člene, naštete v Prilogi II(5).
   2.   Za tarife, ki jih zaračuna(-jo) letalski prevoznik(-i), določen(-i) s strani Republike Čile v skladu s sporazumom iz Priloge I, ki vsebuje določbo iz Priloge II(5), za prevoz samo znotraj Skupnosti, se uporablja zakonodaja Skupnosti. Zakonodaja Skupnosti se uporablja na nediskriminatorni osnovi.
   3.   Za tarife, ki jih zaračuna(-jo) letalski prevoznik(-i), določen(-i) s strani države članice v skladu s sporazumom iz Priloge I, ki vsebuje določbo iz Priloge II(5), za prevoz med Republiko Čile in drugo državo članico CLAC, se uporablja čilenska zakonodaja o cenovnem vodenju na nediskriminatorni osnovi.
   Člen 6
   Priloge k temu Sporazumu
   Priloge k temu sporazumu so njegov sestavni del.
   Člen 7
   Revizija ali sprememba
   Pogodbenici lahko kadar koli sporazumno popravita ali spremenita ta sporazum.
   Člen 8
   Začetek veljavnosti in začasna uporaba
   1.   Ta sporazum začne veljati, ko se pogodbenici pisno uradno obvestita, da so bili zaključeni notranji postopki, potrebni za začetek veljavnosti.
   2.   Ne glede na odstavek 1 se pogodbenici strinjata, da se ta sporazum začne začasno uporabljati prvi dan meseca po datumu, ko se pogodbenici medsebojno obvestita o zaključku postopkov, potrebnih za ta namen.
   3.   Sporazumi in drugi dogovori med državami članicami in Republiko Čile, ki na dan podpisa tega sporazuma še niso veljali in se ne uporabljajo začasno, so našteti v Prilogi I(2). Ta sporazum se uporablja za vse takšne sporazume in dogovore ob začetku njihove veljavnosti ali začasne uporabe.
   Člen 9
   Prenehanje
   1.   V primeru prenehanja sporazuma iz Priloge I prenehajo istočasno veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja vseh sporazumov iz Priloge I preneha istočasno veljati tudi ta sporazum.

      V POTRDITEV NAVEDENEGA so spodaj podpisani, ki so bili za to pravilno pooblaščeni, podpisali ta sporazum.
      V Luxembourgu, dne šestega oktobra leta dva tisoč pet, sestavljeno v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem in švedskem jeziku.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per Ia Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por la República de Chile
         Za Chilskou republiku
         For Republikken Chile
         Für die Republik Chile
         Tšiili Vabariigi nimel
         Για τη Δημοκρατία της Χιλής
         For the Republic of Chile
         Pour la République du Chili
         Per la Repubblica del Cile
         Čīles Republikas vārdā
         Čilės Respublikos vardu
         A Chilei Köztársaság részéről
         Għar-Repubblika taċ-Ċili
         Voor de Republiek Chili
         W imieniu Republiki Chile
         Pela República do Chile
         Za Čilskú republiku
         Za Republiko Čile
         Chilen tasavallan puolesta
         För Republiken Chile

   PRILOGA I
   Seznam sporazumov iz člena 1

               1.

               Sporazumi o zračnih prevozih med Republiko Čile in državami članicami, ki so bili na dan podpisa tega sporazuma sklenjeni, podpisani in/ali v začasni uporabi

                           —

                           Sporazum o zračnih prevozih med vlado Republike Čile in vlado Kraljevine Belgije, ki je bil podpisan v Bruslju 13. septembra 2001, v nadaljnjem besedilu „Sporazum Čile–Belgija“,

                           —

                           Sporazum o zračnih prevozih med vlado Kraljevine Danske in vlado Republike Čile, ki je bil podpisan v Kopenhagnu 27. junija 2001, v nadaljnjem besedilu „Sporazum Čile–Danska“,

                           —

                           Sporazum o zračnih prevozih med vlado Republike Čile in vlado Republike Francije v zvezi z zračnimi prevozi med njunima ozemljema in zunaj njih, ki je bil podpisan v Parizu 6. decembra 1979, v nadaljnjem besedilu „Sporazum Čile–Francija“,

                           —

                           Sporazum o zračnih prevozih med vlado Zvezne republike Nemčije in vlado Republike Čile, ki je bil podpisan v Santiagu de Chile 30. marca 1964, v nadaljnjem besedilu „Sporazum Čile–Nemčija“,

                           —

                           Sporazum o zračnih prevozih med vlado Republike Čile in vlado Italijanske republike, ki je bil podpisan v Rimu 27. februarja 2002, v nadaljnjem besedilu „Sporazum Čile–Italija“,

                           —

                           Sporazum o zračnih prevozih med vlado Velikega vojvodstva Luksemburg in vlado Republike Čile v zvezi z zračnimi prevozi med njunima ozemljema, ki je bil podpisan v Luksemburgu 25. februarja 2002, v nadaljnjem besedilu „Sporazum Čile–Luksemburg“,

                           —

                           Sporazum o zračnih prevozih med vlado Kraljevine Nizozemske in vlado Republike Čile, ki je bil podpisan v Santiagu de Chile 13. julija 1962, v nadaljnjem besedilu „Sporazum Čile–Nizozemska“,

                           —

                           Osnutek sporazuma o zračnih prevozih med Republiko Čile in Kraljevino Nizozemsko v zvezi z zračnimi prevozi med njunima ozemljema, ki je bil parafiran in priložen kot Priloga B k Potrjenemu zapisniku Posvetovalnega srečanja o letalstvu med Nizozemsko in Čilom, podpisanemu v Santiagu de Chile 12. aprila 2001, v nadaljnjem besedilu „Osnutek revidiranega sporazuma Čile–Nizozemska“,

                           —

                           Sporazum med vlado Republike Čile in vlado Kraljevine Španije v zvezi s komercialnimi zračnimi prevozi, ki je bil podpisan v Santiagu de Chile 17. decembra 1974, v nadaljnjem besedilu „Sporazum Čile–Španija“,

                           —

                           Sporazum o zračnih prevozih med vlado Republike Čile in vlado Kraljevine Švedske, ki je bil podpisan v Kopenhagnu 27. junija 2001, v nadaljnjem besedilu „Sporazum Čile–Švedska“,

                           —

                           Sporazum med Republiko Čile in Združenim kraljestvom Velike Britanije in Severne Irske v zvezi z zračnimi prevozi, ki je bil podpisan v Santiagu de Chile 16. septembra 1947, v nadaljnjem besedilu „Sporazum Čile–UK“,

                           —

                           Osnutek sporazuma med vlado Združenega kraljestva Velike Britanije in Severne Irske in vlado Republike Čile v zvezi z zračnimi prevozi, ki je bil parafiran in priložen kot Priloga B k Memorandumu o soglasju med letalskimi oblastmi Združenega kraljestva in Čila, podpisanemu v Santiagu de Chile 31. maja 2000, v nadaljnjem besedilu „Osnutek revidiranega sporazuma Čile–UK“.

               2.

               Sporazumi o zračnih prevozih in drugi dogovori, ki so parafirani ali podpisani med Republiko Čile in državami članicami in ki na dan podpisa tega sporazuma še niso začeli veljati in niso v začasni uporabi.

         PRILOGA II
   Seznam členov v Sporazumih iz Priloge I, ki so omenjeni v členih 2 do 5 tega sporazuma

               1.

               Določitev s strani države članice:

                           —

                           člen 3 Sporazuma Čile–Belgija,

                           —

                           člen 3 Sporazuma Čile–Danska,

                           —

                           člen 4 Sporazuma Čile–Francija,

                           —

                           člen 3 Sporazuma Čile–Nemčija,

                           —

                           člen 3 Sporazuma Čile–Italija,

                           —

                           člen 3 Sporazuma Čile–Luksemburg,

                           —

                           člen 3 Osnutka revidiranega sporazuma Čile–Nizozemska,

                           —

                           člen 3 Sporazuma Čile–Španija,

                           —

                           člen 3 Sporazuma Čile–Švedska,

                           —

                           člen 4 Osnutka revidiranega sporazuma Čile–UK.

               2.

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 4 Sporazuma Čile–Belgija,

                           —

                           člen 4 Sporazuma Čile–Danska,

                           —

                           člen 5 Sporazuma Čile–Francija,

                           —

                           člen 4 Sporazuma Čile–Nemčija,

                           —

                           člen 4 Sporazuma Čile–Italija,

                           —

                           člen 4 Sporazuma Čile–Luksemburg,

                           —

                           člen V Sporazuma Čile–Nizozemska,

                           —

                           člen 4 Osnutka revidiranega sporazuma Čile–Nizozemska,

                           —

                           člen 4 Sporazuma Čile–Španija,

                           —

                           člen 4 Sporazuma Čile–Švedska,

                           —

                           člen 4 Sporazuma Čile–UK,

                           —

                           člen 5 Osnutka revidiranega sporazuma Čile–UK.

               3.

               Predpisani nadzor:

                           —

                           člen 6 Sporazuma Čile–Belgija,

                           —

                           člen 14 Sporazuma Čile–Danska,

                           —

                           Priloga 3 k Protokolu med letalskimi organi Zvezne republike Nemčije in Republike Čile, ki je bil podpisan v Berlinu 2. aprila 1998, kot je bil začasno uporabljen v okviru Sporazuma Nemčija–Čile,

                           —

                           člen 6 Sporazuma Čile–Italija,

                           —

                           člen 6 Sporazuma Čile–Luksemburg,

                           —

                           člen 6 Osnutka revidiranega sporazuma Čile–Nizozemska,

                           —

                           člen 14 Sporazuma Čile–Švedska,

                           —

                           člen 14 Osnutka revidiranega sporazuma Čile–UK.

               4.

               Obdavčitev letalskega goriva:

                           —

                           člen 9 Sporazuma Čile–Belgija,

                           —

                           člen 6 Sporazuma Čile–Danska,

                           —

                           člen 10 Sporazuma Čile–Francija,

                           —

                           člen 6 Sporazuma Čile–Nemčija,

                           —

                           člen 9 Sporazuma Čile–Italija,

                           —

                           člen 15 Sporazuma Čile–Luksemburg,

                           —

                           člen III Sporazuma Čile–Nizozemska,

                           —

                           člen 15 Osnutka revidiranega sporazuma Čile–Nizozemska,

                           —

                           člen 5 Sporazuma Čile–Španija,

                           —

                           člen 6 Sporazuma Čile–Švedska,

                           —

                           člen 8 Osnutka revidiranega sporazuma Čile–UK.

               5.

               Tarife za prevoz znotraj Skupnosti:

                           —

                           člen 12 Sporazuma Čile–Belgija,

                           —

                           člen 10 Sporazuma Čile–Danska,

                           —

                           člen 9 Sporazuma Čile–Francija,

                           —

                           člen 8 Sporazuma Čile–Nemčija,

                           —

                           člen 12 Sporazuma Čile–Italija,

                           —

                           člen 14 Sporazuma Čile–Luksemburg,

                           —

                           člen 14 Osnutka revidiranega sporazuma Čile–Nizozemska,

                           —

                           člen 8 Sporazuma Čile–Španija,

                           —

                           člen 10 Sporazuma Čile–Švedska,

                           —

                           člen 9 Sporazuma Čile–UK,

                           —

                           člen 7 Osnutka revidiranega sporazuma Čile–UK.

         PRILOGA III
   Seznam drugih držav iz člena 2

               1.

               Republika Islandija (v skladu s Sporazumom o Evropskem gospodarskem prostoru);

               2.

               Kneževina Lihtenštajn (v skladu s Sporazumom o Evropskem gospodarskem prostoru);

               3.

               Kraljevina Norveška (v skladu s Sporazumom o Evropskem gospodarskem prostoru);

               4.

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prevozu).


title: 2011/570/EU: Sklep Evropskega parlamenta z dne 10. maja 2011 o razrešnici glede izvrševanja proračuna Agencije Skupnosti za nadzor ribištva za proračunsko leto 2009

text:
               27.9.2011

               SL

               Uradni list Evropske unije

               L 250/135

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Agencije Skupnosti za nadzor ribištva za proračunsko leto 2009
   (2011/570/EU)
   EVROPSKI PARLAMENT,
   ob upoštevanju končnih letnih računovodskih izkazov Agencije Skupnosti za nadzor ribištva za proračunsko leto 2009,
   ob upoštevanju poročila Računskega sodišča o letnih računovodskih izkazih Agencije Skupnosti za nadzor ribištva za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,
   ob upoštevanju Uredbe Sveta (ES) št. 768/2005 z dne 26. aprila 2005 o ustanovitvi Agencije Skupnosti za nadzor ribištva (3), zlasti člena 36 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor in mnenja Odbora za ribištvo (A7-0118/2011),

               1.

               podeli razrešnico izvršnemu direktorju Agencije Skupnosti za nadzor ribištva glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Agencije Skupnosti za nadzor ribištva, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 1.

      (2)  UL L 248, 16.9.2002, str. 1.

      (3)  UL L 128, 21.5.2005, str. 1.

      (4)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/136

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Agencije Skupnosti za nadzor ribištva za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Agencije Skupnosti za nadzor ribištva za proračunsko leto 2009,
   ob upoštevanju poročila Računskega sodišča o letnih računovodskih izkazih Agencije Skupnosti za nadzor ribištva za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,
   ob upoštevanju Uredbe Sveta (ES) št. 768/2005 z dne 26. aprila 2005 o ustanovitvi Agencije Skupnosti za nadzor ribištva (3), zlasti člena 36 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor in mnenja Odbora za ribištvo (A7-0118/2011),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

               B.

               ker je Parlament 5. maja 2010 izvršnemu direktorju Agencije Skupnosti za nadzor ribištva podelil razrešnico glede izvrševanja proračuna agencije za proračunsko leto 2008 (5) in v svoji resoluciji, ki spremlja sklep o razrešnici, med drugim:

                           —

                           opozoril, da mora agencija odpraviti pomanjkljivostmi v načrtovanju svojih dejavnosti, da bi bili v prihodnje postopki za pripravo proračuna dovolj strogi in naj se izogiba zviševanju oziroma zmanjševanju odobrenih sredstev v proračunskih razdelkih,

                           —

                           ugotovil, da agencija ni pripravila večletnega delovnega programa;

               C.

               ker je proračun agencije za leto 2009 znašal 10 100 000 EUR, kar je za 18 % več kot v proračunskem letu 2008;

      Uspešnost

               1.

               čestita agenciji, ker je 19. oktobra 2010 sprejela svoj večletni delovni program za obdobje 2011–2015; poudarja, da je ta dokument pomemben, ker agenciji omogoča sprejetje učinkovitih organizacijskih ukrepov za izvajanje svoje strategije in doseganje svojih ciljev;

               2.

               znova poziva agencijo, naj v razpredelnici, priloženi prihodnjemu poročilu Računskega sodišča, predstavi primerjavo med dejavnostmi, izvedenimi v letu, ki ga obravnava razrešnica, in dejavnostmi, ki so bile izvedene v predhodnem proračunskem letu, da bi organ za podelitev razrešnice lahko bolje ocenil uspešnost agencije v vmesnem obdobju;

               3.

               odločno poziva agencijo, naj izboljša svoj letni delovni program, tako da vključi natančno določene in izmerljive cilje na ravni področja politik in na ravni operativnih dejavnosti ter vzpostavi kazalnike SMART; prav tako poziva agencijo, naj razvije bistvene kazalnike uspešnosti v okviru funkcij upravne podpore;

               4.

               poziva agencijo, naj poleg tega premisli o uvedbi Ganttovega diagrama v načrtovanje vseh svojih operativnih dejavnosti, kar bo omogočilo, da se v strnjeni obliki prikaže, koliko časa vsak uslužbenec porabi za posamezen projekt, in bo spodbudilo pristop, usmerjen k doseganju rezultatov; zato poziva agencijo, naj organ za podelitev razrešnice obvesti o doseženem napredku na tem področju;

               5.

               opominja, da je delegacija Odbora za ribištvo junija 2010 obiskala agencijo in je bila zelo zadovoljna s splošnim stanjem zadev v agenciji, zlasti z izvedbo načrtov skupne uporabe;

      Človeški viri

               6.

               poziva agencijo, naj odpravi pomanjkljivosti v načrtovanju zaposlovanja; je seznanjen z ugotovitvijo Računskega sodišča, da je bilo zapolnjenih le 44 od načrtovanih 55 začasnih delovnih mest (80 %);

      Notranja revizija

               7.

               pozdravlja pobudo agencije za revizijo svojih proračunskih postopkov in povezanih finančnih tokov, za imenovanje odredbodajalcev in za vlaganje v usposabljanje osebja za finančno upravljanje;

               8.

               čestita agenciji, ker je v letu 2008 vzpostavila funkcijo notranje revizije (oddelek za notranjo revizijo), ki je namenjena zagotavljanju podpore in svetovanju izvršnemu direktorju agencije in upravi na področju notranjega nadzora, ocenjevanja tveganja in notranje revizije; ugotavlja, da agencija ne uporablja oddelka za notranjo revizijo s polnim delovnim časom, ampak ga souporablja z Evropsko agencijo za pomorsko varnost v Lizboni; glede tega je seznanjen, da je bil 17. junija 2008 z Evropsko agencijo za pomorsko varnost podpisan sporazum o ravni storitev; zato meni, da je ta skupna služba primer najboljše prakse, ki bi jo morale spodbujati tudi ostale agencije;

               9.

               je seznanjen, da je oddelek za notranjo revizijo v letu 2009 izvedel dve reviziji, eno glede izvajanja standardov notranje kontrole in drugo glede ciklusa plačil; poziva agencijo, naj organ za podelitev razrešnice obvesti o priporočilih službe za notranjo revizijo in o sprejetih ukrepih agencije v zvezi s tem;

               10.

               poziva izvršnega direktorja agencije, naj v celoti izpolni svojo obveznost in v svoje poročilo organu za podelitev razrešnice, v katerem se povzema poročilo službe za notranjo revizijo, vključi vsa izdana priporočila (vključno s tistimi, za katere obstaja možnost, da jih bo agencija zavrnila) in vse ukrepe, sprejete v zvezi s temi priporočili; zato poziva izvršnega direktorja agencije, naj zagotovi informacije o vsebini štirih „zelo pomembnih“ priporočil službe za notranjo revizijo in sprejetih ukrepih agencije;

               11.

               poziva agencijo, naj opravi pregled svojega sistema notranje kontrole in podpre letno izjavo o zanesljivosti svojega izvršnega direktorja ter pregleda vse svoje postopke, upravne in operativne, ter naknadno dokumentacijo o delovnem poteku in bistvenih kontrolah; poleg tega spodbuja agencijo, naj vzpostavi funkcijo upravljanja tveganja za beleženje tveganj in oblikovanje načrtov za blažilne ukrepe;

               12.

               glede drugih pripomb horizontalne narave, ki spremljajo sklep o razrešnici, se sklicuje na resolucijo z dne 10. maja 2011 (6) o uspešnosti, finančnem upravljanju in nadzoru agencij.

      (1)  UL C 338, 14.12.2010, str. 1.

      (2)  UL L 248, 16.9.2002, str. 1.

      (3)  UL L 128, 21.5.2005, str. 1.

      (4)  UL L 357, 31.12.2002, str. 72.

      (5)  UL L 252, 25.9.2010, str. 128.

      (6)  Sprejeta besedila, P7_TA(2011)0163 (Glej stran 269 tega Uradnega lista).


|

2010/343/: Sklep Sveta z dne 3. junija 2010 o podpisu Dogovora med Evropsko unijo in Republiko Čile o ohranjanju staležev mečarice v jugovzhodnem Tihem oceanu v imenu Evropske unije in o njegovi začasni uporabi - Dogovor o ohranjanju staležev mečarice v jugovzhodnem Tihem oceanu - Sporazum v obliki izmenjave pisem med Evropsko unijo in Republiko Čile o začasni uporabi Dogovora o ohranjanju staležev mečarice v jugovzhodnem Tihem oceanu

Uradni list L 155 , 22/06/2010 str. 0001 - 0018

		Sklep Svetaz dne 3. junija 2010o podpisu Dogovora med Evropsko unijo in Republiko Čile o ohranjanju staležev mečarice v jugovzhodnem Tihem oceanu v imenu Evropske unije in o njegovi začasni uporabi(2010/343/EU)SVET EVROPSKE UNIJE JE –ob upoštevanju Pogodbe o delovanju Evropske unije in zlasti člena 43(2) v povezavi s členom 218(5) Pogodbe,ob upoštevanju predloga Evropske komisije,ob upoštevanju naslednjega:(1) Cilj Unije je s tretjimi pogodbenicami oblikovati okvirne sporazume o sodelovanju na področju ribištva, da se zagotovi ohranjanje in trajnostno upravljanje vrst skupnega interesa ter dostop plovil Unije do pristanišč tretjih pogodbenic za namene pretovarjanja in iztovarjanja ter za logistične namene.(2) Svet je 4. aprila 2008 Komisijo pooblastil, da z Republiko Čile začne pogajanja o ohranjanju staležev mečarice v jugovzhodnem Tihem oceanu. Pogajanja so se uspešno zaključila s parafiranjem Dogovora o ohranjanju staležev mečarice v jugovzhodnem Tihem oceanu, sklenjenega 15. in 16. oktobra 2008 v Bruslju in spremenjenega (i) s podrobno Prilogo I k Dogovoru, kakor je bilo dogovorjeno na dvostranskem tehničnem srečanju 5. in 6. oktobra 2009 v New Yorku; (ii) z verbalno noto Čila z dne 23. novembra 2009, ki glede na točko (xi) Priloge I določa čilska pristanišča Arica, Antofagasta in Punta Arenas za dostop plovil EU, ki lovijo mečarico na odprtih morjih jugovzhodnega Tihega oceana; ter (iii) z dogovorom, da bi se dvostranski tehnični in znanstveni odbor prvič sestal najpozneje 1. januarja 2011 (v nadaljevanju: Dogovor).(3) Dogovor bi bilo treba podpisati.(4) Ob upoštevanju interesa plovil Unije, ki lovijo mečarico na odprtih morjih jugovzhodnega Tihega oceana, da si brez odlašanja zagotovijo dostop do določenih čilskih pristanišč, bi bilo do zaključka postopkov, potrebnih za njegovo sklenitev, Dogovor uporabljati začasno. V interesu Unije je, da se odobri Sporazum v obliki izmenjave pisem med Evropsko unijo in Republiko Čile o začasni uporabi Dogovora –SPREJEL NASLEDNJI SKLEP:Člen 1Podpis Dogovora med Evropsko unijo in Republiko Čile o ohranjanju staležev mečarice v jugovzhodnem Tihem oceanu, doseženega 15. in 16. oktobra 2008 v Bruslju in spremenjenega (i) s podrobno Prilogo I k Dogovoru, kakor je bilo dogovorjeno na dvostranskem tehničnem srečanju 5. in 6. oktobra 2009 v New Yorku; (ii) z verbalno noto Čila z dne 23. novembra 2009, ki glede na točko (xi) Priloge I določa čilska pristanišča Arica, Antofagasta in Punta Arenas za dostop plovil EU, ki lovijo mečarico na odprtih morjih jugovzhodnega Tihega oceana; ter (iii) z dogovorom, da bi se dvostranski tehnični in znanstveni odbor prvič sestal najpozneje 1. januarja 2011 (v nadaljevanju: Dogovor), se odobri v imenu Unije, s pridržkom njegove sklenitve.Besedilo Dogovora je priloženo k temu sklepu.Člen 2Predsednik Sveta je pooblaščen, da imenuje osebo(-e), pooblaščeno(-e) za podpis Dogovora v imenu Unije s pridržkom njegove sklenitve.Člen 3Sporazum v obliki izmenjave pisem med Evropsko unijo in Republiko Čile o začasni uporabi Dogovora se odobri v imenu Evropske unije.Besedilo sporazuma v obliki izmenjave pisem je priloženo k temu sklepu.Člen 4Predsednik Sveta je pooblaščen, da imenuje osebo(-e), pooblaščeno(-e) za podpis sporazuma v obliki izmenjave pisem o začasni uporabi Dogovora v imenu Unije.Člen 5Ta sklep začne veljati na dan sprejetja.V Luxembourgu, 3. junija 2010Za SvetPredsednikA. Pérez Rubalcaba--------------------------------------------------Dogovoro ohranjanju staležev mečarice v jugovzhodnem Tihem oceanu1. Ta dokument nadomešča Začasno ureditev z dne 25. januarja 2001 (v nadaljnjem besedilu: ureditev 2001) in spreminja vmesno ureditev v dokončno zavezo za sodelovanje z namenom dolgoročnega ohranjanja staležev mečarice v jugovzhodnem Tihem oceanu.2. Namen dogovora je prijateljska poravnava sporov [1] glede ribolova mečarice, ki trenutno obstajajo med Čilom in Evropsko skupnostjo (ki jo je nasledila Evropska unija (EU)) pri Mednarodnem sodišču za pomorsko mednarodno pravo (v nadaljevanu: ITLOS) in Svetovni trgovinski organizaciji (v nadaljevanju: STO).3. Strani s tem uradno potrjujeta, da bo ta dogovor predstavljal temeljni okvir za ohranjanje mečarice v jugovzhodnem Tihem oceanu, upravljanje staležev in sodelovanje na tem področju.4. Dvostranski tehnični in znanstveni odbor EU in Čila bo še naprej predstavljal kontaktno točko, ki je potrebna v zadevah skupnega interesa glede ohranjanja staležev mečarice, da bo znanstveno in tehnično sodelovanje čim boljše, bodo naloge odbora naslednje:(a) biti točka za izmenjavo informacij o staležih mečarice in ribolovnih aktivnostih EU in Čila ter za kakršne koli druge informacije, potrebne za odločitve glede ohranjanja in upravljanja staležev;(b) redno ocenjevati stanje staležev, spremljati ribolovne trende in oceniti vpliv na neciljne vrste in morski ekosistem;(c) pregledati obstoječe ukrepe za ohranjanje in oblikovati nasvete glede novih ukrepov, vključno v zvezi s prilovom;(d) v okviru delovnega programa določiti prednostne naloge na področju raziskav in oblikovati kakršne koli dodatne programe, vključno s protokoli o zbiranju podatkov;(e) izmenjevati informacije in spodbujati uporabo okoljsko varnega in stroškovno učinkovitega orodja;(f) pred sestanki dvostranskega tehničnega in znanstvenega odbora izmenjati podatke o ulovu in naporu za ladjevje obeh strani v jugovzhodnem Tihem oceanu;(g) razmisliti o nadaljnjih možnostih za sodelovanje na znanstvenem, tehničnem ali upravnem področju.5. Dvostranski tehnični in znanstveni odbor se bo sestal na izredni seji (DATUM), da začne delo v zvezi s svojimi nalogami, pri čemer bo upošteval naslednje cilje in načela, o katerih sta se pogodbenici dogovorili:(a) obe strani bosta izvajali ribolov mečarice v obsegu, ki bo staleže ohranjal na ravni največje trajnosti ulova ali blizu te ravni, ter na način, ki je v skladu s trajnostnim upravljanjem virov in varovanjem morskega ekosistema;(b) porazdelitev, prostorsko strukturo in dinamiko staležev bodo nadzirala plovila Čila in EU, katerih znanstvene ugotovitve so skladne z raziskovalnimi parametri, oblikovanimi za namene grobe ocene in posledičnega izvajanja primernih ukrepov upravljanja;(c) vzpostavljeni sistemi za zbiranje podatkov bi morali biti zanesljivi, hitri in skladni z zahtevami in obsegom ribolova mečarice;(d) pogodbenici bosta ohranili sedanjo raven ribolova mečarice, kakor je določena s trenutnim številom plovil ali največjim številom plovil v preteklosti v jugovzhodnem Tihem oceanu, da se zagotovi trajnost staleža mečarice.6. Pogodbenici sta zavezani, da bosta še naprej razvijali dvostransko sodelovanje in večstransko posvetovanje, ki ga podpirata EU in Čile.7. Trenutno vzpostavljeno večstransko posvetovanje bi moralo vključevati vse udeležence, ki jih zadeva ribolov mečarice v jugovzhodnem Tihem oceanu, in povabljene opazovalce iz obstoječih organizacij z zakonitim interesom na področju ribolova mečarice.8. EU in Čile sta še naprej zavezana, da bosta učinkovito spodbujala večstransko sodelovanje za ohranjanje in upravljanje teh staležev v njihovem habitatu in ekosistemu ter na celotni selitveni poti.9. Pogodbenici v primerni meri upoštevata ukrepe, sprejete na večstranski ravni, in si v regionalnih organizacijah za upravljanje ribištva, katerih članici sta, prizadevata spodbujati podobne pobude za ohranjanje in upravljanje, da zagotovita trajnostni razvoj ribolova mečarice.10. Zato si bosta pogodbenici prizadevali, da bi tudi drugi udeleženci v ribolovu mečarice izvajali omenjena načela in cilje, zlasti kar se tiče ohranjanja trenutne ravni ribolova.11. V skladu z omenjenimi načeli in v okviru delovnega programa, ki ga razvija dvostranski tehnični in znanstveni odbor, bosta strani razvili splošni protokol za analiziranje, obdelovanje in ocenjevanje informacij, ki jih zberejo njuna ribiška plovila. Takšen protokol bi ugotavljal prostorske in časovne razmere staleža, in sicer s preverjanjem njegove sestave in bioloških značilnosti ter študijo njegovega habitata, da tako pogodbenici razširita svoje poznavanje razmer, pri čemer se upošteva tudi potencialni vpliv ribolova na različne dele ekosistema, povezane ali odvisne vrste, ter zahteve za ublažitev okoljskih vplivov in škodljivih vplivov na ptice, želve in morske pse ter na prehrambene verige in naravno okolje jugovzhodnega Tihega oceana.12. Pogodbenici izjavljata, da v skladu s tem dogovorom njuna ribiška plovila ne bodo vezana na posebne ohranitvene ukrepe, ki predpisujejo najmanjšo dolžino lovljenih vrst.13. Vendar pa bosta uporabljali previdnostni pristop, ki upošteva vse biološke značilnosti ulova, in si bosta na podlagi najboljših znanstvenih nasvetov še naprej prizadevali za razvoj in uporabo alternativnih ukrepov, katerih namen je zagotoviti, da ribolovne aktivnosti ne bodo imele nesprejemljivih posledic za občutljive habitate znotraj morskega okolja.14. Pogodbenici potrjujeta, da morajo njuna plovila izpolnjevati naslednje obveznosti:(a) uporabljati delujoč sistem spremljanja plovil, ki je ves čas povezan z državo zastave;(b) redno sporočati podatke o tipu plovila, ulovu, ribolovnem naporu na območje in obdobje, ki jih bosta pogodbenici izmenjali pred sestanki dvostranskega tehničnega in znanstvenega odbora;(c) zagotavljati in izmenjevati informacije o okoljsko varnem in stroškovno učinkovitem orodju;(d) zbirati podatke, ki jih dvostranski tehnični in znanstveni odbor potrebuje za oceno dinamike in statusa ribolova mečarice v jugovzhodnem Tihem oceanu, ter druge informacije, potrebne za ohranjanje in upravljanje.15. Strani se strinjata, da je dostop do določenih čilskih pristanišč dovoljen plovilom EU, ki lovijo mečarico v skladu s cilji iz tega dogovora glede veljavnih ravni ribolovnega napora, ravni ulova, ki bo staleže ohranjala na ravni največje trajnosti ulova ali blizu te ravni, da se zagotovi trajnost teh virov, ter v skladu z določbami o spremljanju in izmenjavi informacij.16. Postopki za dostop za namene iztovarjanja in pretovarjanja v določenih čilskih pristaniščih so opisani v Prilogi I k temu dogovoru.17. Pogodbenici bosta skupaj obvestili ITLOS, da sta se zaradi poravnave spora strinjali, da končata postopke (zadeva ITLOS št. 7), in zahtevali, da to sodišče uradno konča postopek ter sodnemu tajniku naloži umik zadeve s seznama zadev. Ker sta se pogodbenici strinjali, da postopke pri ITLOS končata, ker sta dosegli dogovor, bosta zahtevali tudi, da sodišče to zabeleži in v zahtevku za končanje ali v prilogi k zahtevku navede pogoje dogovora.18. Pogodbenici tudi obvestita generalnega direktorja STO, da je bil obvezni postopek za reševanje sporov pred ITLOS (zadeva št. 7) končan, in mu sporočita pogoje poravnave spora ter njuno odločitev, da ne bosta obnovili postopka za reševanje spora o dogovoru STO o reševanju spora v zadevi DS 193 glede uporabe členov GATT o tranzitu, pretovarjanju in komercialnem dostopu plovil EU, ki lovijo mečarico, do čilskih pristanišč.19. Pogodbenici se strinjata, da bosta za ta dogovor uporabljali določila o izogibanju in reševanju sporov iz naslova VIII Sporazuma o pridružitvi med Evropsko skupnostjo in njenimi državami članicami na eni strani in Republiko Čile na drugi strani, ki je začel veljati 1. februarja 2003.20. Ta dogovor začne veljati prvi dan prvega meseca po tem, ko sta se pogodbenici uradno obvestili o končanju postopkov, ki so potrebni v ta namen.21. Pogodbenici se strinjata, da bosta točko 15 začasno uporabljali od podpisa in v nobenem primeru kasneje kot 31. decembra 2009.22. Uradna obvestila se pošljejo generalnemu sekretarju Sveta Evropske unije, ki je depozitar tega dogovora.23. Od datuma začetka veljavnosti ta dogovor nadomešča Začasno ureditev, ki sta jo pogodbenici podpisali 25. januarja 2001.Za Evropsko unijoZa Republiko Čile[1] Zadeva ITLOS št. 7 in STO DS 19.--------------------------------------------------PRILOGA I(i) Za namene izvajanja tega dogovora si bosta pogodbenici 45 dni pred sestanki dvostranskega tehničnega in znanstvenega odbora iz točke 4 Dogovora medsebojno sporočili seznam plovil z naslednjimi podatki:1. ime plovila;2. klicni znak;3. registracijska številka IMO (če je na voljo);4. ime in podatki lastnika plovila (narodnost, naslov);5. država zastave plovila;6. skupna dolžina (m);7. znamka in model samodejnega sistema za določanje položaja ter identifikacijska oznaka in ime ustrezne obalne postaje (LES);8. ime in lokacija kontaktne osebe v državi zastave in pri Evropski komisiji.(ii) Kapitan plovila EU, ki želi vstopiti v določeno čilsko pristanišče, ali njegov predstavnik s pomočjo priloženega obrazca A pristojne čilske organe vsaj 72 ur vnaprej uradno obvesti o pričakovanem prispetju v pristanišče.(iii) Pristojni čilski organi po elektronski poti ali na drugačen način v 24 urah uradno potrdijo, da je dostop odobren in da se lahko iztovarjanje ali pretovarjanje izvede.(iv) V skladu s točko 14(a) plovila EU vsakič, ko vstopijo v izključno ekonomsko cono Čila z namenom dostopa do pristanišča, brez odlašanja preko centra države zastave za spremljanje pošljejo satelitski signal centru Centro de Monitoreo y Control de la Direccion General del Territorio Maritimo y Marina Mercante.Sistem spremljanja plovil mora temeljna poročila pošiljati v 60-minutnih intervalih.(v) Na prvem sestanku dvostranskega tehničnega in znanstvenega odbora Čile predloži koordinate svoje izključne ekonomske cone.(vi) Če imajo pristojni čilski organi tehtne razloge, da verjamejo, da informacije ribiškega plovila EU niso pravilne, pristojni organi države zastave na zahtevo čilskih pristojnih organov predložijo navigacijsko pot plovila. V tem primeru čilski organi takoj obvestijo državo zastave in Evropsko komisijo z namenom posvetovanja s pristojnimi organi.(vii) Inšpektorji, ki jih imenujejo pristojni čilski organi, lahko med postopki iztovarjanja ali pretovarjanja preverijo dokumente, ladijski dnevnik, ribolovno orodje in ulov na krovu. Takšno preverjanje se opravi na način, ki po nepotrebnem ne podaljšuje postopkov iztovarjanja ali pretovarjanja, ki bi jih bilo treba v mejah možnega opraviti v 24 urah po prispetju v pristanišče. Pred preverjanjem se inšpektorji pri poveljniku plovila identificirajo z ustrezno dokumentacijo.(viii) Pristojni organi Čila zagotovijo, da se rezultati preverjanj v pristanišču vedno predložijo poveljniku plovila, da jih pregleda in podpiše, ter da inšpektor izpolni in podpiše poročilo. Poveljnik preverjenega plovila ima možnost, da poda kakršne koli pripombe na poročilo in po potrebi kontaktira ustrezne organe države zastave, zlasti če pride do velikih težav pri razumevanju vsebine poročila.(ix) Pristojni organi Čila zagotovijo, da poveljnik preverjenega plovila dobi kopijo poročila o preverjanju, ki jo obdrži na krovu plovila, in da kopijo poročila dobijo tudi pristojni organi države zastave preverjenega plovila.(x) Kapitani plovila lahko svobodno odločajo o razpolaganju z ulovom.(xi) V skladu s točkama 15 in 16 bodo plovila EU uporabljala naslednja pristanišča: Arica, Antofagasta in Punta Arenas.(xii) V odobrenih pristaniščih je dovoljeno opravljati zgolj naslednje dejavnosti:1. iztovarjanje ulova mečarice;2. pretovarjanje ulova mečarice;3. oskrba plovila;4. popravila plovila.Navedeno ne vpliva na možnost, da lahko plovila EU dostopajo do ostalih primernih čilskih pristanišč, ki jih določijo organi Čila, vendar samo za namene popravila.Glede oskrbe z zalogami, mazivom, gorivom in materialom za pakiranje, predelavo na krovu in ostalo uporabo na krovu ter glede zamenjave posadke lahko plovilo na krov vzame le tisto, kar potrebuje za svoje lastno delovanje; nakladanje materiala in vkrcanje članov posadke, namenjenih drugim plovilom, sta prepovedana. Te določbe se ne uporabljajo v nujnih primerih ali primerih višje sile.(xiii) Pristojni organi Čila bodo zavrnili dostop do pristanišča tistim plovilom EU, ki ne izpolnjujejo navedenih pogojev. Zavrnitev dostopa mora biti utemeljena, razloge za zavrnitev pa je treba brez odlašanja uradno sporočiti kapitanu plovila, državi zastave in Evropski komisiji. O primerih zavrnitve dostopa bosta pogodbenici razpravljali na naslednjem sestanku dvostranskega tehničnega in znanstvenega odbora in do takrat plovilo ne bo imelo dostopa do čilskih pristanišč.(xiv) Na prošnjo ene od pogodbenic bo sklicana izredna seja dvostranskega tehničnega in znanstvenega odbora za razpravo o zadevah, vezanih na izvajanje Dogovora.OBRAZEC AINFORMACIJE, KI JIH VNAPREJ POŠLJE PLOVILO, KI PROSI ZA DOSTOP DO PRISTANIŠČA1. Predvideno pristanišče postanka2. Predvideni datum in čas prispetja3. Namen4. Ime plovila5. Država zastave6. Tip plovila7. Mednarodni radijski klicni znak8. Kontaktni podatki plovila9. Lastnik(i) plovila10. Identifikacijska številka spričevala o registraciji11. Identifikacijska številka IMO ladje, če je na voljo12. Zunanja identifikacijska številka, če je na voljo13. Mere plovilaDolžinaŠirinaUgrez14. Ime in državljanstvo kapitana plovila15. Skupni ulov na krovuVrsteOblika proizvodaObmočje ulovaKoličina16. Ulov za raztovarjanjeVrsteKoličina17. Ulov za pretovarjanje v pristaniščuVrsteKoličina18. Končni namembni kraj ulovaČileDrugo+++++ TIFF +++++--------------------------------------------------PRILOGA BČILSKA MISIJA PRI EVROPSKI UNIJIŠt. 177/2009Čilska misija pri Evropski uniji izraža spoštovanje Generalnemu direktoratu Evropske komisije za ribištvo in pomorske zadeve; v čast ji je, da se sklicuje na poročilo, o katerem sta se dogovorila Evropska komisija in Čile po dvostranskih tehničnih posvetovanjih o mečarici v jugovzhodnem Tihem oceanu, ki so potekala 5. in 6. oktobra 2009 v New Yorku.Čilska misija pri Evropski uniji od Generalnega direktorata za ribištvo in pomorske zadeve v zvezi s točko (xi) Priloge I k poročilu zahteva, da spremeni seznam določenih čilskih pristanišč, kot je navedeno v poročilu.Čilska misija v ta namen seznanja Generalni direktorat za ribištvo in pomorske zadeve, da so nova določena pristanišča Arica, Antofagasta in Punta Arenas.Čilska misija pri Evropski uniji Generalni direktorat Evropske komisije za ribištvo in pomorske zadeve prosi, da navedeni zadevi posveti pozornost, in mu vnovič izraza svoje najgloblje spoštovanje.Bruselj, 23. november 2009Za Generalni direktorat Evropske komisijeza ribištvo in pomorske zadeveBruselj--------------------------------------------------Sporazumv obliki izmenjave pisem med Evropsko unijo in Republiko Čile o začasni uporabi Dogovora o ohranjanju staležev mečarice v jugovzhodnem Tihem oceanuA. Pismo Evropske unijeSpoštovani,v čast mi je, da se sklicujem na pogajanja, ki so med Evropsko unijo in Čilom potekala 15. in 16. oktobra 2008 v Bruslju in katerih rezultat je bil Dogovor o ohranjanju staležev mečarice v jugovzhodnem Tihem oceanu (v nadaljnjem besedilu: Dogovor), in na dvostranske tehnične pogovore, ki so potekali 5. in 6. oktobra 2009 v New Yorku.Evropska unija je začela notranje postopke za sklenitev Dogovora o ohranjanju staležev mečarice v jugovzhodnem Tihem oceanu, doseženega 15. in 16. oktobra 2008, vključno s podrobno Prilogo I, sprejeto 5. in 6. oktobra 2009.Do zaključka teh postopkov bo Evropska unija začasno uporabljala Dogovor o ohranjanju staležev mečarice v jugovzhodnem Tihem oceanu, dosežen 15. in 16. oktobra 2008, in Prilogo I k Dogovoru, sprejeto 5. in 6. oktobra 2009, kakor je bila dopolnjena z verbalno noto Čila z dne 23. novembra 2009.Ta sporazum v obliki izmenjave pisem sestavljajo naslednji dokumenti in informacije:(a) Dogovor, dosežen 15. in 16. oktobra 2008 v Bruslju, kakor je bil spremenjen:(b) podrobna Priloga I k Dogovoru, sprejeta na dvostranskem tehničnem srečanju 5. in 6. oktobra 2009 v New Yorku;(c) verbalna nota Čila z dne 23. novembra 2009, ki glede na točko (xi) Priloge iz točke (b) določa pristanišča Arica, Antofagasta in Punta Arenas za dostop plovil EU, ki lovijo mečarico na odprtem morju jugovzhodnega Tihega oceana;(d) dvostranski tehnični in znanstveni odbor se bo prvič sestal najkasneje 1. januarja 2011.Prosim, da potrdite prejem tega pisma in potrdite, da to pismo ter vaš odgovor predstavljata sporazum med Čilom in Evropsko unijo o začasni uporabi dogovora v skladu z določbami iz zgoraj navedenih dokumentov.Ta sporazum začne veljati na dan po dnevu vašega odgovora.Sprejmite izraze mojega globokega spoštovanja.Za Evropsko unijoPredsednikB. Pismo Republike ČileSpoštovani,V čast mi je potrditi prejem vašega pisma z današnjim datumom, v katerem je zapisano:"v čast mi je, da se sklicujem na pogajanja, ki so med Evropsko unijo in Čilom potekala 15. in 16. oktobra 2008 v Bruslju in katerih rezultat je bil Dogovor o ohranjanju staležev mečarice v jugovzhodnem Tihem oceanu (v nadaljnjem besedilu: Dogovor), in na dvostranske tehnične pogovore, ki so potekali 5. in 6. oktobra 2009 v New Yorku.Evropska unija je začela notranje postopke za sklenitev Dogovora o ohranjanju staležev mečarice v jugovzhodnem Tihem oceanu, doseženega 15. in 16. oktobra 2008, vključno s podrobno Prilogo I, sprejeto 5. in 6. oktobra 2009.Do zaključka teh postopkov bo Evropska unija začasno uporabljala Dogovor o ohranjanju staležev mečarice v jugovzhodnem Tihem oceanu, dosežen 15. in 16. oktobra 2008, in Prilogo I k Dogovoru, sprejeto 5. in 6. oktobra 2009, kakor je bila dopolnjena z verbalno noto Čila z dne 23. novembra 2009.Ta sporazum v obliki izmenjave pisem sestavljajo naslednji dokumenti in informacije:(a) Dogovor, dosežen 15. in 16. oktobra 2008 v Bruslju, kakor je bil spremenjen:(b) podrobna Priloga I k Dogovoru, sprejeta na dvostranskem tehničnem srečanju 5. in 6. oktobra 2009 v New Yorku;(c) verbalna nota Čila z dne 23. novembra 2009, ki glede na točko (xi) Priloge iz točke (b) določa pristanišča Arica, Antofagasta in Punta Arenas za dostop plovil EU, ki lovijo mečarico na odprtem morju jugovzhodnega Tihega oceana;(d) dvostranski tehnični in znanstveni odbor se bo prvič sestal najkasneje 1. januarja 2011.Prosim, da potrdite prejem tega pisma in potrdite, da to pismo ter vaš odgovor predstavljata sporazum med Čilom in Evropsko unijo o začasni uporabi dogovora v skladu z določbami iz zgoraj navedenih dokumentov.Ta sporazum začne veljati na dan po dnevu vašega odgovora."V čast mi je potrditi, da vaše pismo in ta odgovor predstavljata sporazum med Čilom in Evropsko unijo.Sprejmite izraze mojega globokega spoštovanja.Za Republiko ČilePredsednik--------------------------------------------------PRILOGADOGOVOR O OHRANJANJU STALEŽEV MEČARICE V JUGOVZHODNEM TIHEM OCEANU1. Ta dokument nadomešča Začasno ureditev z dne 25. januarja 2001 (v nadaljnjem besedilu: ureditev 2001) in spreminja vmesno ureditev v dokončno zavezo za sodelovanje z namenom dolgoročnega ohranjanja staležev mečarice v jugovzhodnem Tihem oceanu.2. Namen dogovora je prijateljska poravnava sporov [1] glede ribolova mečarice, ki trenutno obstajajo med Čilom in Evropsko skupnostjo (ki jo je nasledila Evropska unija (EU)) pri Mednarodnem sodišču za pomorsko mednarodno pravo (ITLOS) in Svetovni trgovinski organizaciji (STO).3. Pogodbenici s tem uradno potrjujeta, da bo ta dogovor predstavljal temeljni okvir za ohranjanje mečarice v jugovzhodnem Tihem oceanu, upravljanje staležev in sodelovanje na tem področju.4. Dvostranski tehnični in znanstveni odbor EU in Čila bo še naprej predstavljal kontaktno točko, ki je potrebna v zadevah skupnega interesa glede ohranjanja mečarice, da bo znanstveno in tehnično sodelovanje čim boljše, bodo naloge odbora naslednje:a. biti točka za izmenjavo informacij o staležih mečarice in ribolovnih aktivnostih EU in Čila ter za kakršne koli druge informacije, potrebne za odločitve glede ohranjanja in upravljanja staležev;b. redno ocenjevati stanje staležev, spremljati ribolovne trende in oceniti vpliv na neciljne vrste in morski ekosistem;c. pregledati obstoječe ukrepe za ohranjanje in oblikovati nasvete glede novih ukrepov, vključno v zvezi s prilovom;d. v okviru delovnega programa določiti prednostne naloge na področju raziskav in oblikovati kakršne koli dodatne programe, vključno s protokoli o zbiranju podatkov;e. izmenjevati informacije in spodbujati uporabo okoljsko varnega in stroškovno učinkovitega orodja;f. pred sestanki dvostranskega tehničnega in znanstvenega odbora izmenjati podatke o ulovu in naporu za ladjevje obeh strani v jugovzhodnem Tihem oceanu;g. razmisliti o nadaljnjih možnostih za sodelovanje na znanstvenem, tehničnem ali upravnem področju.5. Dvostranski tehnični in znanstveni odbor se bo sestal na izredni seji (DATUM), da bo začel delo v zvezi s svojimi nalogami, pri čemer bo upošteval naslednje cilje in načela, o katerih sta se pogodbenici dogovorili:(a) obe strani bosta izvajali ribolov mečarice v obsegu, ki bo staleže ohranjal na ravni največje trajnosti ulova ali blizu te ravni, ter na način, ki je v skladu s trajnostnim upravljanjem virov in varovanjem morskega ekosistema;(b) porazdelitev, prostorsko strukturo in dinamiko staležev bodo nadzirala plovila Čila in EU, katerih znanstvene ugotovitve so skladne z raziskovalnimi parametri, oblikovanimi za namene grobe ocene in posledičnega izvajanja primernih ukrepov upravljanja;(c) vzpostavljeni sistemi za zbiranje podatkov bi morali biti zanesljivi, hitri in skladni z zahtevami in obsegom ribolova mečarice;(d) strani bosta ohranili sedanjo raven ribolova mečarice, kakor je določena s trenutnim številom plovil ali največjim številom plovil v preteklosti v jugovzhodnem Tihem oceanu, da se zagotovi trajnost staleža mečarice.6. Pogodbenici sta zavezani, da bosta še naprej razvijali dvostransko sodelovanje in večstransko posvetovanje, ki ga podpirata EU in Čile.7. Trenutno vzpostavljeno večstransko posvetovanje bi moralo vključevati vse udeležence, ki jih zadeva ribolov mečarice v jugovzhodnem Tihem oceanu, in povabljene opazovalce iz obstoječih organizacij z zakonitim interesom na področju ribolova mečarice.8. EU in Čile sta še naprej zavezana, da bosta učinkovito spodbujala večstransko sodelovanje za ohranjanje in upravljanje teh staležev v njihovem habitatu in ekosistemu ter na celotni selitveni poti.9. Pogodbenici v primerni meri upoštevata ukrepe, sprejete na večstranski ravni, in si v regionalnih organizacijah za upravljanje ribištva, katerih članici sta, prizadevata spodbujati podobne pobude za ohranjanje in upravljanje, da zagotovita trajnostni razvoj ribolova mečarice.10. Zato si bosta strani prizadevali, da bi tudi drugi udeleženci v ribolovu mečarice izvajali omenjena načela in cilje, zlasti kar se tiče ohranjanja trenutne ravni ribolova.11. V skladu z omenjenimi načeli in v okviru delovnega programa, ki ga razvija dvostranski tehnični in znanstveni odbor, bosta strani razvili splošni protokol za analiziranje, obdelovanje in ocenjevanje informacij, ki jih zberejo njuna ribiška plovila. Takšen protokol bi ugotovavljal prostorske in časovne razmere staleža, in sicer s preverjanjem njegove sestave in bioloških značilnosti ter študijo njegovega habitata, da tako pogodbenici razširita svoje poznavanje razmer, pri čemer se upošteva tudi potencialni vpliv ribolova na različne dele ekosistema, povezane ali odvisne vrste, ter zahteve za ublažitev okoljskih vplivov in škodljivih vplivov na ptice, želve in morske pse ter na prehrambno verigo in naravno okolje jugovzhodnega Tihega oceana.12. Pogodbenici izjavljata, da v skladu s tem dogovorom njuna ribiška plovila ne bodo vezana na posebne ohranitvene ukrepe, ki predpisujejo najmanjšo dolžino lovljenih vrst.13. Vendar pa bosta uporabljali previdnostni pristop, ki upošteva vse biološke značilnosti ulova, in si bosta na podlagi najboljših znanstvenih nasvetov še naprej prizadevali za razvoj in uporabo alternativnih ukrepov, katerih namen je zagotoviti, da ribolovne aktivnosti ne bodo imele nesprejemljivih posledic za občutljive habitate znotraj morskega okolja.14. Pogodbenici potrjujeta, da morajo njuna plovila izpolnjevati naslednje obveznosti:(a) uporabljati delujoč sistem spremljanja plovil, ki je ves čas povezan z državo zastave;(b) redno sporočati podatke o tipu plovila, ulovu, ribolovnem naporu na območje in obdobje, ki jih bosta pogodbenici izmenjali pred sestanki dvostranskega tehničnega in znanstvenega odbora;(c) zagotavljati in izmenjevati informacije o okoljsko varnem in stroškovno učinkovitem orodju;(d) zbirati podatke, ki jih dvostranski tehnični in znanstveni odbor potrebuje za oceno dinamike in statusa ribolova mečarice v jugovzhodnem Tihem oceanu, ter druge informacije, potrebne za ohranjanje in upravljanje.15. Strani se strinjata, da je dostop do določenih čilskih pristanišč dovoljen plovilom EU, ki lovijo mečarico v skladu s cilji iz tega dogovora glede veljavnih ravni ribolovnega napora, ravni ulova, ki bo staleže ohranjala na ravni največje trajnosti ulova ali blizu te ravni, da se zagotovi trajnost teh virov, ter v skladu z določbami o spremljanju in izmenjavi informacij.16. Postopki za dostop za namene iztovarjanja in pretovarjanja v določenih čilskih pristaniščih so opisani v Prilogi I k temu dogovoru.17. Pogodbenici bosta skupaj obvestili ITLOS, da sta se zaradi poravnave spora strinjali, da končata postopke (zadeva ITLOS št. 7), in zahtevali, da sodišče uradno konča postopek ter sodnemu tajniku naloži umik zadeve s seznama zadev. Ker sta se pogodbenici strinjali, da postopke pri ITLOS končata, ker sta dosegli dogovor, bosta zahtevali tudi, da sodišče to zabeleži in v zahtevku za končanje ali v prilogi k zahtevku navede pogoje dogovora.18. Pogodbenici tudi obvestita generalnega direktorja STO, da je bil obvezni postopek za reševanje sporov pred ITLOS (zadeva št. 7) končan, in mu sporočita pogoje poravnave spora ter njuno odločitev, da ne bosta obnovili postopka za reševanje spora o dogovoru STO o reševanju spora v zadevi DS 193 glede uporabe členov GATT o tranzitu, pretovarjanju in komercialnem dostopu plovil EU, ki lovijo mečarico, do čilskih pristanišč.19. Pogodbenici se strinjata, da bosta za ta dogovor uporabljali določila o izogibanju in reševanju sporov iz naslova VIII Sporazuma o pridružitvi med Evropsko skupnostjo in njenimi državami članicami na eni strani in Republiko Čile na drugi strani, ki je začel veljati 1. februarja 2003.20. Ta dogovor začne veljati prvi dan prvega meseca po tem, ko sta se pogodbenici uradno obvestili o končanju postopkov, ki so potrebni v ta namen.21. Pogodbenici se strinjata, da bosta točko 15 začasno uporabljali od podpisa in v nobenem primeru kasneje kot 31. decembra 2009.22. Uradna obvestila se pošljejo generalnemu sekretarju Sveta Evropske unije, ki je depozitar tega dogovora.23. Od datuma začetka veljavnosti ta dogovor nadomešča Začasno ureditev, ki sta jo pogodbenici podpisali 25. januarja 2001.PRILOGA Ii) Za namene izvajanja tega dogovora si bosta pogodbenici 45 dni pred sestanki dvostranskega tehničnega in znanstvenega odbora iz točke 4 Dogovora medsebojno sporočili seznam plovil z naslednjimi podatki:1. ime plovila;2. klicni znak;3. registracijska številka IMO (če je na voljo);4. ime in podatki lastnika plovila (narodnost, naslov);5. država zastave plovila;6. skupna dolžina (m);7. znamka in model samodejnega sistema za določanje položaja ter identifikacijska oznaka in ime ustrezne obalne postaje (LES);8. ime in lokacija kontaktne osebe v državi zastave in pri Evropski komisiji.ii) Kapitan plovila EU, ki želi vstopiti v določeno čilsko pristanišče, ali njegov predstavnik s pomočjo priloženega obrazca A pristojne čilske organe vsaj 72 ur vnaprej uradno obvesti o pričakovanem prispetju v pristanišče.iii) Pristojni čilski organi po elektronski poti ali na drugačen način v 24 urah uradno potrdijo, da je dostop odobren in da se lahko iztovarjanje ali pretovarjanje izvede.iv) V skladu s točko 14(a) plovila EU vsakič, ko vstopijo v izključno ekonomsko cono Čila z namenom dostopa do pristanišča, brez odlašanja preko centra države zastave za spremljanje pošljejo satelitski signal centru Centro de Monitoreo y Control de la Direccion General del Territorio Maritimo y Marina Mercante.Sistem spremljanja plovil mora temeljna poročila pošiljati v 60-minutnih intervalih.v) Na prvem sestanku dvostranskega tehničnega in znanstvenega odbora Čile predloži koordinate svoje izključne ekonomske cone.vi) Če imajo pristojni čilski organi tehtne razloge, da verjamejo, da informacije ribiškega plovila EU niso pravilne, pristojni organi države zastave na zahtevo čilskih pristojnih organov predložijo navigacijsko pot plovila. V tem primeru čilski organi takoj obvestijo državo zastave in Evropsko komisijo z namenom posvetovanja s pristojnimi organi.vii) Inšpektorji, ki jih imenujejo pristojni čilski organi, lahko med postopki iztovarjanja ali pretovarjanja preverijo dokumente, ladijski dnevnik, ribolovno orodje in ulov na krovu. Takšno preverjanje se opravi na način, ki po nepotrebnem ne podaljšuje postopkov iztovarjanja ali pretovarjanja, ki bi jih bilo treba v mejah možnega opraviti v 24 urah po prispetju v pristanišče. Pred preverjanjem se inšpektorji pri poveljniku plovila identificirajo z ustrezno dokumentacijo.viii) Pristojni organi Čila zagotovijo, da se rezultati preverjanj v pristanišču vedno predložijo poveljniku plovila, da jih pregleda in podpiše, ter da inšpektor izpolni in podpiše poročilo. Poveljnik preverjenega plovila ima možnost, da poda kakršne koli pripombe na poročilo in po potrebi kontaktira ustrezne organe države zastave, zlasti če pride do velikih težav pri razumevanju vsebine poročila.ix) Pristojni organi Čila zagotovijo, da poveljnik preverjenega plovila dobi kopijo poročila o preverjanju, ki jo obdrži na krovu, in da kopijo dobijo tudi pristojni organi države zastave preverjenega plovila.x) Kapitani plovila lahko svobodno odločajo o razpolaganju z ulovom.xi) V skladu s točkama 15 in 16 bodo plovila EU uporabljala naslednja pristanišča: Arica, Antofagasta in Punta Arenas.xii) V odobrenih pristaniščih je dovoljeno opravljati zgolj naslednje dejavnosti:1. iztovarjanje ulova mečarice;2. pretovarjanje ulova mečarice;3. oskrba plovila;4. popravila plovila.Navedeno ne vpliva na možnost, da lahko plovila EU dostopajo do ostalih primernih čilskih pristanišč, ki jih določijo organi Čila, vendar samo za namene popravila.Glede oskrbe z zalogami, mazivom, gorivom in materialom za pakiranje, predelavo na krovu in ostalo uporabo na krovu ter glede zamenjave posadke lahko plovilo na krov vzame le tisto, kar potrebuje za svoje lastno delovanje; nakladanje materiala in vkrcanje članov posadke, namenjenih drugim plovilom, sta prepovedana. Te določbe se ne uporabljajo v nujnih primerih ali primerih višje sile.xiii) Pristojni organi Čila bodo zavrnili dostop do pristanišča tistim plovilom EU, ki ne izpolnjujejo navedenih pogojev. Zavrnitev dostopa mora biti utemeljena, razloge za zavrnitev pa je treba brez odlašanja uradno sporočiti kapitanu plovila, državi zastave in Evropski komisiji. O primerih zavrnitve dostopa bosta pogodbenici razpravljali na naslednjem sestanku dvostranskega tehničnega in znanstvenega odbora in do takrat plovilo ne bo imelo dostopa do čilskih pristanišč.xiv) Na prošnjo ene od pogodbenic bo sklicana izredna seja dvostranskega tehničnega in znanstvenega odbora za razpravo o zadevah, vezanih na izvajanje Dogovora.OBRAZEC AINFORMACIJE, KI JIH VNAPREJ POŠLJE PLOVILO, KI PROSI ZA DOSTOP DO PRISTANIŠČA1. Predvideno pristanišče postanka2. Predvideni datum in čas prispetja3. Namen4. Ime plovila5. Država zastave6. Tip plovila7. Mednarodni radijski klicni znak8. Kontaktni podatki plovila9. Lastnik(i) plovila10. Identifikacijska številka spričevala o registraciji11. Identifikacijska številka IMO ladje, če je na voljo12. Zunanja identifikacijska številka, če je na voljo13. Mere plovilaDolžinaŠirinaUgrez14. Ime in državljanstvo kapitana plovila15. Skupni ulov na krovuVrsteOblika proizvodaObmočje ulovaKoličina16. Ulov za raztovarjanjeVrsteKoličina17. Ulov za pretovarjanje v pristaniščuVrsteKoličina18. Končni namembni kraj ulovaČileDrugo+++++ TIFF +++++PRILOGA BČILSKA MISIJA PRI EVROPSKI UNIJIŠt. 177/2009Čilska misija pri Evropski uniji izraža spoštovanje Generalnemu direktoratu Evropske komisije za ribištvo in pomorske zadeve; v čast ji je, da se sklicuje na poročilo, o katerem sta se dogovorila Evropska komisija in Čile po dvostranskih tehničnih posvetovanjih o mečarici v jugovzhodnem Tihem oceanu, ki so potekala 5. in 6. oktobra 2009 v New Yorku.Čilska misija pri Evropski uniji od Generalnega direktorata za ribištvo in pomorske zadeve v zvezi s točko (xi) Priloge I k poročilu zahteva, da spremeni seznam določenih čilskih pristanišč, kot je navedeno v poročilu.Čilska misija v ta namen seznanja Generalni direktorat za ribištvo in pomorske zadeve, da so nova določena pristanišča Arica, Antofagasta in Punta Arenas.Čilska misija pri Evropski uniji Generalni direktorat Evropske komisije za ribištvo in pomorske zadeve prosi, da navedeni zadevi posveti pozornost, in mu vnovič izraza svoje najgloblje spoštovanje.Bruselj, 23. november 2009Za Generalni direktorat Evropske komisijeza ribištvo in pomorske zadeveBruselj[1] Zadeva ITLOS št. 7 in STO DS 19.--------------------------------------------------